wannaphong/clean_thaiwikipedia huggingface dataset:
# นเรนทรมณฑล
นเรนทรมณฑล (นเรนฺทฺรมณฺฑลฺ) เป็นสถาบันที่จัดตั้งขึ้นเมื่อ ค.ศ. 1920 ตามพระราชโองการของพระเจ้าจอร์จที่ 5 แห่งสหราชอาณาจักร ในฐานะจักรพรรดิแห่งอินเดีย เพื่อให้ผู้ปกครองริยาสัต (रियासतें ริยาสตฺ; princely state) มีที่ประชุมแสดงความต้องการและความปรารถนาต่อรัฐบาลอาณานิคมบริติชราช (ब्रिटिश राज บฺริติศราชฺ; British Raj) สถาบันนี้ดำรงอยู่จนกระทั่งบริติชราชสิ้นสุดลงเมื่อ ค.ศ. 1947Vapal Pangunni Menon (1956) The Story of the Integration of the Indian States, Macmillan Co., pp. 17-19

ภาพรวม

พระเจ้าจอร์จที่ 5 ทรงตั้งนเรนทรมณฑลขึ้นเมื่อ ค.ศ. 1920 ตามพระราชโองการลงวันที่ 23 ธันวาคม ค.ศ. 1919 หลังจากที่ทรงอนุมัติพระราชบัญญัติการปกครองอินเดีย ค.ศ. 1919 (Government of India Act 1919) การจัดตั้งนเรนทรมณฑลนี้เป็นผลมาจากการที่ชาติบริเตนเลิกใช้นโยบายแยกผู้ปกครองท้องถิ่นในอินเดียออกจากกันและออกจากโลกภายนอกBarbara N. Ramusack, The Princes of India in the Twilight of Empire: Dissolution of a Patron-client System, 1914–1939 (Ohio State University Press, 1978) p. xix

นเรนทรมณฑลประชุมกันครั้งแรกเมื่อวันที่ 8 กุมภาพันธ์ ค.ศ. 1921 เริ่มแรกมีสมาชิก 120 คน ในจำนวนนี้ 108 ตำแหน่งไว้สำหรับผู้แทนรัฐสำคัญ ๆ ซึ่งได้เป็นสมาชิกตามสิทธิอันชอบธรรมของตนเอง ส่วน 12 ตำแหน่งที่เหลือไว้สำหรับผู้แทนรัฐต่าง ๆ อีก 127 รัฐ ทำให้รัฐเล็กรัฐน้อย 327 รัฐไม่มีผู้แทน นอกจากนี้ ผู้ปกครองรัฐสำคัญอย่างรัฐพโรทา (बड़ोदा राज्य พโรทาราชฺย; Baroda State), รัฐ ควาลิยัร (Gwalior State), และรัฐโหลการ์ (होलकर โหลฺการ; Holkar) ก็ไม่ยอมร่วมนเรนทรมณฑลJohn Allan, Wolseley Haig, Henry Dodwell, The Cambridge Shorter History of India (1969), p. 1065

ปรกติแล้ว นเรนทรมณฑลประชุมกันปีละครั้ง ประธานที่ประชุม คือ มหาราชยปาล (महाराज्यपाल มหาราชฺยปาลฺ; Viceroy of India) นเรนทรมณฑลยังตั้งคณะกรรมาธิการซึ่งประชุมกันค่อนข้างบ่อย

ที่ประชุมของนเรนทรมณฑล คือ อาคารสันสัทภวัน (संसद भवन สนฺสทฺภวนฺ; Sansad Bhavan)
# อินเทาร์
อินเทาร์  หรือ อินดอร์  เป็นเมืองที่มีประชากรมากที่สุดและใหญ่ที่สุดของรัฐมัธยประเทศ ประเทศอินเดีย ยังถือว่าเป็นศูนย์กลางด้านการศึกษาของรัฐ เป็นเมืองแรกของรัฐที่มีมหาวิทยาลัย ทั้งสถาบันเทคโนโลยีอินเดีย (Indian Institute of Technology) และสถาบันการจัดการอินเดีย (Indian Institute of Management Indore) เมืองตั้งอยู่ปลายทิศใต้ของที่ราบสูงมัลวะ ที่ความสูงเฉลี่ยเหนือระดับน้ำทะเล 550 เมตร ถือเป็นเมืองใหญ่ที่ตั้งอยู่บนที่สูงสุดของอินเดียกลาง เมืองอยู่ทางทิศตะวันตกของเมืองโภปาล เมืองหลวงของรัฐ 190 กม. ประชากรโดยเฉลี่ยของอินโดร์ จากการสำรวจในปี ค.ศ. 2011 มีประชากร 1,994,397 คน (เทศบาล) และ 2,170,295 คน (ปริมณฑล) เมืองครอบคลุมพื้นที่เพียง  ทำให้เมืองอินเทาร์เป็นเมืองที่มีประชากรหนาแน่นที่สุดในภาคกลาง 

เมืองอินเทาร์ก่อตั้งมาตั้งแต่ศตวรรษที่ 16 ในฐานะศูนย์กลางการค้าระหว่างที่ราบสูงเดคคานกับเดลี เมืองนี้และเมืองโดยรอบอยู่ภายใต้การปกครองของฮินดูโดยจักรวรรดิมราฐา เมื่อวันที่ 18 พฤษภาคม ค.ศ. 1724 หลังจากบาจี เรา ที่ 1 เข้าควบคุมมัลวะอย่างเต็มตัว เมืองอินเทาร์เป็นเมืองหลวงของรัฐมัธยภรัต (Madhya Bharat) ระหว่างปี 1950 ถึง 1956

กลางเมืองอินเทาร์เป็นย่านธุรกิจ และเมืองหลวงธุรกิจของรัฐมัธยประเทศ ทั้งยังเป็นที่ตั้งของตลาดหลักทรัพย์มัธยประเทศ ที่เก่าแก่เป็นอันดับ 3 ของอินเดีย
# คาซีปุระ
คาซีปุระ  เป็นนครในรัฐอุตตรประเทศ ประเทศอินเดีย

คาซีปุระเป็นที่รู้จักจากโรงงานฝิ่นที่ก่อตั้งขึ้นโดยบริษัทอินเดียตะวันออกเมื่อปี ค.ศ. 1820 และยังคงเป็นโรงงานฝิ่นที่ถูกกฎหมายที่ใหญ่ที่สุดของโลก โดยผลิตยาสำหรับในอุตสาหกรรมเภสัชภัณฑ์ระดับโลก  คาซีปุระตั้งอยู่ใกล้เขตแดนรัฐอุตตรประเทศ-รัฐพิหาร ราว 80 กิโลเมตรทางทิศตะวันตกของพาราณสี และราว 50 กิโลเมตรของเมืองบักซาร์ (Buxar) ซึ่งเป็นทางเข้าของรัฐพิหาร

ภูมิศาสตร์
คาซีปุระตั้งอยู่ที่จุดพิกัด  อยู่เหนือจากระดับน้ำทะเลโดยเฉลี่ย 62 เมตร

ประชากร
จากการสำรวจสำมะโนประชากรอินเดียปี ค.ศ. 2011 คาซีปุระมีประชากร 110,698 คน โดยเป็นชาย 58,126 คน และเป็นหญิง 52,572 คน หรือคิดเป็นชายร้อยละ 52.5 ของประชากร และเป็นหญิงร้อยละ 47.5 ของประชากร เมืองคาซีปุระมีค่าเฉลี่ยคนรู้หนังสือร้อยละ 85.46 สูงกว่าค่าเฉลี่ยของทั้งประเทศที่ร้อยละ 74.04 โดยประชากรชายรู้หนังสือร้อยละ 90.61 และประชากรหญิงรู้หนังสือร้อยละ 79.79 

ภูมิอากาศ
# นิปปมบาชิ
นิปปมบาชิ (日本橋 Nipponbashi) เป็นย่านการค้าในเขตนานิวะ นครโอซากะ ประเทศญี่ปุ่น มีสารพัดสินค้าแต่จะเน้นพิเศษในด้านเครื่องเรือน, เครื่องมืออุปกรณ์, ของสะสม มังงะและอนิเมะ ย่านนี้บางครั้งก็เรียกด้วยภาษาปากว่า เด็งเด็งทาวน์ (でんでんタウン) ทีมีความหมายว่า "เมืองเครื่องใช้ไฟฟ้า" เนื่องจากเป็นที่ตั้งของห้างร้านขายเครื่องใช้ไฟฟ้าจำนวนมาก ย่านเครื่องใช้ไฟฟ้าในนิปปมบาชิมักจะถูกนำไปเปรียบเทียบกับย่านเครื่องใช้ไฟฟ้าในย่านอากิฮาบาระ กรุงโตเกียว
# เจ้าชายวิกโก เคานต์แห่งโรเซินบอร์ก
เจ้าชายวิกโก เคานต์แห่งโรเซินบอร์ก  พระโอรสพระองค์ที่ 4 ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก เป็นพระราชมาตุลา (ลุงฝ่ายแม่)ใน สมเด็จพระราชินีอานาแห่งโรมาเนีย พระองค์ทรงเสกสมรสกับ เอเลนอร์ มาร์กาเร็ต กรีน เมื่อวันที่ 10 มิถุนายน 2467 ณ นิวยอร์ก ซิตี้ โดยมิได้รับพระบรมราชานุญาตจากพระมหากษัตริย์แห่งเดนมาร์ก ทำให้พระองค์ต้องสละฐานันดร เจ้าชายแห่งเดนมาร์ก และมิได้มีสิทธิ์ในการสืบราชบัลลังก์ และใช้พระนามเพียง เจ้าชายวิกโก เคานต์แห่งโรเซินบอร์ก จากการเสกสมรสนั้น ทั้ง 2 ไม่มีพระบุตร ต่อมาพระองค์สิ้นพระชนม์ลงเมื่อปี 2513 ณ อเบลตอฟ์ต สิริพระชันษา 76 ชันษา
# เขตมินาโตะ (โอซากะ)
เขตมินาโตะ   เป็นหนึ่งใน 24 เขตของนครโอซากะ จังหวัดโอซากะ ประเทศญี่ปุ่น มีขนาดพื้นที่ 7.86 ตารางกิโลเมตร และจำนวนประชากร 81,076 คน
# เขตฟูกูชิมะ
เขตฟูกูชิมะ  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 4.67 ตารางกิโลเมตร มีประชากร 75,896 คน (2018)

 แหล่งข้อมูลอื่น 
 
 เว็บไซต์ทางการ 

ฟูกูชิมะ
# เอเลนอร์ มาร์กาเร็ต กรีน
เอเลนอร์ มาร์กาเร็ต กรีน หรือพระนามหลังเสกสมรส  เจ้าหญิงวิกโก เคาน์เตสแห่งโรเซินบอร์ก  ประสูติเมื่อวันที่ 5 พฤสจิกายน 2438 ณ นิวยอร์กซิตี สหรัฐอเมริกา เป็นธิดาของ เจมส์ โอลิเวีย กรีน กับ อเมลี ฮิววิต พระมารดาของพระองค์เป็นบุตรีของ อับราม ฮิววิต นักการเมืองท้องถิ่นของนิวยอร์ก ซิตี้ ด้านชีวิตส่วนพระองค์ทรงเสกสมรสกับ เจ้าชายวิกโก เคานต์แห่งโรเซินบอร์ก พระโอรสองค์ที่ 4 ใน เจ้าชายวัลเดมาร์แห่งเดนมาร์ก พระราชนัดดาใน พระเจ้าคริสเตียนที่ 9 แห่งเดนมาร์ก เมื่อวันที่ 10 มิถุนายน 2467 ณ นิวยอร์ก ซิตี้ ซึ่งเป็นบ้านเกิดของพระองค์ การเสกสมรสครั้งนี้ พระสวามีมิได้รับพระบรมราชานุญาตจากพระมหากษัตริย์แห่งเดนมาร์ก ทำให้พระสวามีต้องสละฐานันดร เจ้าชายแห่งเดนมาร์ก และมิได้มีสิทธิ์ในการสืบราชบัลลังก์ และใช้พระนามเพียง เจ้าชายวิกโก เคานต์แห่งโรเซินบอร์ก เธอจึงได้รับการสถาปนาเป็น เฮอร์ไฮนีส เจ้าหญิงวิกโก เคาน์เตสแห่งโรเซินบอร์ก จากการเสกสมรสนั้น ทั้ง 2 ไม่มีพระบุตร ต่อมาเจ้าหญิงวิกโก ได้เสด็จไปประทับ ณ กรุงโคเปนเฮเกน ประเทศเดนมาร์ก ตราบจนสิ้นพระชนม์ลงเมื่อวันที่ 3 กรกฎาคม พ.ศ. 2509 สิริพระชันษา 70 ชันษา
# สงครามล้างคำสาปอสูร
วี  หรือชื่อในภาษาไทยคือ สงครามล้างคำสาปอสูร เป็นภาพยนตร์แนวดาร์คแฟนตาซี ผลิตโดยกลุ่มภาพยนตร์ในรัสเซียและยูเครนและ Marins Group Entertainment ได้โครงเรื่องจากเรื่องเล่าชื่อเดียวกันของนีโคไล โกโกล ภาพยนตร์เรื่องนี้ได้เข้าฉายในโรงภาพยนตร์ในรัสเซีย, ยูเครน และอาเซอร์ไบจาน ในวันที่ 30 มกราคม 2014 ในสหรัฐในวันที่ 22 พฤษภาคม 2015 และในสหราชอาณาจักรในวันที่ 1 มิถุนายน 2015

ภาพยนตร์กำกับโดย Oleg Stepchenko ตามต้นฉบับแรกของงนีโคไล โกโกล ภาพยนตร์ได้ถ่ายทำมาตั้งแต่เดือนธันวาคม 2005 และหยุดลงหลายครั้งเนื่องจากขาดเงินทุน ในเดือนตุลาคม 2012Закончились съемки фильма "Вий" 3D, The filming of "Viy 3D" completed, Inter Channel, April 2012,   การถ่ายก็ทำเสร็จสิ้น ถึงแม้ วี จะประสบความสำเร็จในเชิงพาณิชย์และทำลายสถิติในวันหยุดสุดสัปดาห์ในรัสเซีย แต่ก็พบกับบทวิจารณ์ผสมกันในสื่อต่าง ๆ
 อ้างอิง 
 
 แหล่งข้อมูลอื่น
# กรรมการก
กรรมการก เป็นการกที่ใช้ในการทำเครื่องหมายคำนามที่เป็นกรรมตรงของสกรรมกริยา การกนี้ยังใช้ในอีกหลายภาษาเพื่อแสดงกรรมของคำบุพบท คำที่ถูกทำเครื่องหมายจะเป็นคำนามที่มีบางสิ่งมากระทำ ซึ่งมักใช้ร่วมกับกรรตุการก (อย่างเช่นในภาษาละติน)

ตัวอย่างสามารถพบได้ในคำสรรพนามในภาษาอังกฤษ เช่น "They" เป็นกรรตุการก และ "Them" เป็นกรรมการก ประโยคเช่น "They like them" ("พวกเขาชอบพวกเขา") แสดงการที่กรรตุการกและกรรมการกทำงานร่วมกันภายใต้ประโยคเดียวกัน และคำทั้งสองมีความเกี่ยวข้องกัน

กรรมการกมีอยู่ในภาษาอินโด-ยูโรเปียนดั้งเดิมและยังคงมีอยู่ในภาษาในตระกูลภาษาอินโด-ยูโรเปียนอีกหลายภาษา เช่น สันสกฤต, กรีก, ละติน, โรมาเนีย, เยอรมัน, ไอซ์แลนด์, เช็ก, บอสเนีย-โครเอเชีย-เซอร์เบีย-มอนเตเนโกร, บัลแกเรีย, โปแลนด์, ยูเครน, รัสเซีย และสโลวัก และยังพบได้ในภาษาในตระกูลภาษาอื่นอีกเช่น ตระกูลภาษายูรัล, ตระกูลภาษาอัลไต, กลุ่มภาษาเซมิติก ในภาษาในกลุ่มภาษาฟินนิกเช่น ภาษาฟินแลนด์และภาษาเอสโตเนีย จะมีสองการกเพื่อแสดงกรรม ได้แก่กรรมการกและ Partitive ซึ่งกรรมการกใช้แสดงกรรมที่เป็น telic ซึ่งอีกอันหนึ่งไม่
# อเมริกามูระ
อเมริกามูระ  เป็นพื้นที่ค้าปลีกและความบันเทิงขนาดใหญ่ใกล้ชินไซบาชิในเขตชูโอของจังหวัดโอซากะในประเทศญี่ปุ่น มักเรียกกันโดยชาวบ้านว่าอาเมมูระ อเมริกามูระเป็นพื้นที่ที่ทอดยาวจากถนนนางาโฮริไปจนถึงโดตมโบริซึ่งตั้งอยู่ทางฝั่งตะวันตกของสถานีชินไซบาชิ สามารถระบุได้ด้วยอนุสาวรีย์เทพีเสรีภาพขนาดเล็กซึ่งเรียงตามท้องถนน
# เขตซูมิโนเอะ
เขตซูมิโนเอะ  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 20.61 ตารางกิโลเมตร มีประชากร 121,364 คน (2018) ถือเป็นเขตที่มีพื้นที่มากที่สุดของนครโอซากะ

 แหล่งข้อมูลอื่น 
 
 เว็บไซต์ทางการ 

ซูมิโนเอะ
# เกมกระชับมิตร
เกมกระชับมิตร หรือ นัดอุ่นเครื่อง  เป็นการแข่งขันกีฬาที่ไม่มีผลต่อรางวัลหรืออันดับของทีม หรือมีความสำคัญน้อย ในการแข่งขันกีฬาประเภททีม นัดแข่งขันนี้มักจะช่วยให้โค้ชและผู้จัดการทีมสามารถเลือกและกำหนดเงื่อนไขผู้เล่นที่จะแข่งขันในลีกหรือทัวร์นาเมนต์ได้ หากผู้เล่นที่เล่นให้กับทีมอื่นหรือลีกอื่นมาก่อน เกมกระชับมิตรจะให้โอกาสนผู้เล่นเหล่านี้เรียนรู้และทำงานร่วมกับผู้อื่น เกมการแข่งขันอาจแข่งกับทีมอื่นหรือแข่งในทีมเดียวกันก็ได้ 

เกมกระชับมิตรอาจใช้เพื่อการท้าทาย  เพื่อความบันเทิงในอาชีพ เพื่อประชาสัมพันธ์กีฬา เพื่อเฉลิมฉลองการครบรอบ หรือมีผู้เล่นที่มีชื่อเสียง หรือเพื่อเป็นการหารายได้เพื่อการกุศล
# เขตไทโช
เขตไทโช  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 9.43 ตารางกิโลเมตร มีประชากร 63,741 คน (2018)

 แหล่งข้อมูลอื่น 
 
 เว็บไซต์ทางการ 

ไทโช
# สถานีชินไซบาชิ
สถานีชินไซบาชิ  เป็นสถานีรถไฟใต้ดินของรถไฟใต้ดินเทศบาลโอซากะตั้งอยู่ในชินไซบาชิ เขตชูโอ นครโอซากะ ประเทศญี่ปุ่น

 รูปแบบ 
ในแต่ละชั้นเป็นดังนี้:
สายมิโดซูจิ (M19)

สายนางาโฮริสึรูมิเรียวกูจิ (N15)
# ยุทธการที่อิสซัส
ยุทธการที่อิสซัส เกิดขึ้นเมื่อวันที่ 5 พฤศจิกายน 333 ปีก่อนคริสตกาล เป็นการสู้รบระหว่างสันนิบาตคอรินธ์ นำโดยพระเจ้าอเล็กซานเดอร์มหาราชกับจักรวรรดิอะคีเมนิดของพระเจ้าดาไรอัสที่ 3 ยุทธการครั้งนี้เป็นส่วนหนึ่งของสงครามพระเจ้าอเล็กซานเดอร์มหาราช สนามรบอยู่ใกล้กับเมืองอิสเคนเดอรุน ประเทศตุรกีในปัจจุบัน

กองทัพอเล็กซานเดอร์เดินทัพมาที่ทวีปเอเชียในปี 334 ก่อนคริสตกาลและเอาชนะเซแทร็ปเปอร์เซียในยุทธการที่แม่น้ำกราไนคัส ทำให้พระองค์ครอบครองครึ่งหนึ่งของอานาโตเลีย พระเจ้าดาไรอัสที่ 3 จึงเรียกระดมพลในบาบิโลนเพื่อยึดอ่าวอิสซัส ซึ่งการยึดอ่าวนี้จะทำให้พระองค์ใช้ประโยชน์จากกองเรือได้ ดาไรอัสเดินทัพตลบหลังทัพมาซิดอนก่อนจะยึดเมืองอิสซัสที่อเล็กซานเดอร์เคยยึดครอง อเล็กซานเดอร์จึงเดินทัพย้อนกลับเพื่อไปพบกับทัพเปอร์เซียที่แม่น้ำพินารัส การสู้รบเริ่มขึ้นเมื่อทหารม้าเปอร์เซียข้ามแม่น้ำมาปะทะกับทหารม้าเทสซาลีของมาซิดอน อเล็กซานเดอร์ส่งทหารราบที่อยู่ตรงกลางข้ามแม่น้ำด้วยรูปขบวนแฟแลงซ์เข้าโจมตีทหารรับจ้างกรีกและกองทัพอมตะ (Immortals) ก่อนจะใช้ทหารม้าคอมพาเนียนผลักดันทัพเปอร์เซียฝั่งซ้ายจนถอยร่นแล้วตีโอบเข้าตรงกลางและด้านหลังที่ดาไรอัสประทับอยู่ การสู้รบจบลงเมื่อดาไรอัสตัดสินใจหลบหนีหลังพบว่าทัพของพระองค์ถูกบดขยี้ทั้งจากขบวนทัพแฟแลงซ์ด้านหน้าและทหารม้ามาซิดอนด้านหลัง

หลังการสู้รบ อเล็กซานเดอร์จับตัวพระราชวงศ์ของดาไรอัสไว้ได้ก่อนจะอภิเษกสมรสกับเจ้าหญิงบาร์ซิน พระธิดาของดาไรอัส ชัยชนะของอเล็กซานเดอร์ในครั้งนี้ทำให้พระองค์ได้ครอบครองตอนใต้ของอานาโตเลีย ด้านดาไรอัสที่หลบหนีพยายามขอเจรจากับอเล็กซานเดอร์แต่ถูกปฏิเสธ อเล็กซานเดอร์และดาไรอัสสู้รบกันอีกครั้งในยุทธการที่กอกามีลาในอีกสองปีต่อมา
# เขตนิชินาริ
เขตนิชินาริ  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 7.37 ตารางกิโลเมตร มีประชากร 109,764 คน (2018)

 แหล่งข้อมูลอื่น 
 
 เว็บไซต์ทางการ 

นิชินาริ
# เขตฮิราโนะ
เขตฮิราโนะ  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 15.28 ตารางกิโลเมตร มีประชากร 193,925 คน (2018)

 แหล่งข้อมูลอื่น 
 
 เว็บไซต์ทางการ 

ฮิราโนะ
# เขตอาซาฮิ (โอซากะ)
เขตอาซาฮิ  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 6.32 ตารางกิโลเมตร มีประชากร 91,072 คน (2018)

เขตอาซาฮิมีอาณาเขตติดต่อกับเขตต่อไปนี้:
 เขตฮิงาชิโยโดงาวะ
 เขตมิยาโกะจิมะ
 เขตโจโต
 เขตสึรูมิ
 แหล่งข้อมูลอื่น 
 
 เว็บไซต์ทางการ 

อาซาฮิ
# เขตฮิงาชินาริ
เขตฮิงาชินาริ  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 4.54 ตารางกิโลเมตร มีประชากรประมาณ 82,857 คน (2018)

 แหล่งข้อมูลอื่น 
 
 เว็บไซต์ทางการ 

ฮิงาชินาริ
# เขตโจโต
เขตโจโต  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น คำว่า "โจโต" มีความหมายว่า "ตะวันออกของปราสาท" ซึ่งหมายถึงปราสาทโอซากะ เขตนี้มีพื้นที่ 8.38 ตารางกิโลเมตร มีประชากรประมาณ 166,852 คน (2018)

 แหล่งข้อมูลอื่น 
 
 เว็บไซต์ทางการ  

โจโต
# กีแยวบาซา
กีแยวบาซา  เป็นไส้กรอกแบบดั้งเดิมในประเทศในยุโรปตะวันออก โดยเฉพาะอย่างยิ่งโปแลนด์ ผลิตภัณฑ์นี้ทำจากเนื้อหมูหรือวัว แต่เดิมยังมีเนื้อสัตว์อื่น ๆ เช่น เนื้อไก่งวง, เนื้อไก่, เนื้อม้า, เนื้อแกะ, เนื้อวัวเป็นต้น คำว่า kiełbasa แปลว่า "ไส้กรอก" ในภาษาโปแลนด์ อาจจะมาจากวลีภาษาตุรกี kol basa ซึ่งแปลว่า "กดด้วยมือ" หรือ kül basa ซึ่งแปลว่า "กดด้วยเถ้า" หรือวลีภาษาฮีบรู כל בשר ซึ่งแปลว่า "เนื้อทุกชนิด"
# เขตอิกูโนะ
เขตอิกูโนะ  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 8.37 ตารางกิโลเมตร มีประชากรประมาณ 129,379 คน (2018) เขตนี้มีชาวเกาหลีอาศัยอยู่จำนวนมาก คิดเป็น 1 ใน 6 ของประชากรทั้งหมด ถือเป็นเขตที่มีผู้พำนักชาวต่างชาติมากที่สุดในนครโอซากะ เป็นที่ตั้งของร้านอาหารและศูนย์รวมวัฒนธรรมเกาหลีมากมาย

 แหล่งข้อมูลอื่น 
 
 เว็บไซต์ทางการ  

อิกูโนะ
# Betta channoides
Betta channoides เป็นสปีชีส์ของปลากัดในสกุล Betta ในวงศ์  Osphronemidae ไม่มีสปีชีส์ย่อย พบได้เฉพาะที่จังหวัดกาลีมันตันตะวันออกในเกาะบอร์เนียวในประเทศอินโดนีเซีย อาศัยอยู่ในที่ตื้นของลำธารน้ำสีน้ำตาลที่เป็นกรด สามารถเติบโตได้ถึง 2 เซนติเมตร 
อ้างอิง
# Mastacembelus albomaculatus
Mastacembelus albomaculatus เป็นปลาในสกุล Mastacembelus พบในบุรุนดี, สาธารณรัฐประชาธิปไตยคองโก, แทนซาเนีย, และแซมเบีย ที่อยู่อาศัยตามธรรมชาติคือทะเลสาบน้ำจืด

 คำพ้องความหมาย 

Afromastacembelus albomaculatus, Caecomastacembelus albomaculatus

 ที่อยู่อาศัย 

Mastacembelus albomaculatus ส่วนใหญ่อาศัยอยู่ในโขดหิน

 การขยายพันธุ์ 

ปลาไหลนี้ฝากไข่บนหินในพื้นที่ที่กลวงหรือแน่นบนหน้าหิน ซึ่งสัตว์อื่น ๆ ไม่สามารถเข้าถึงได้
# ตำบลสร้างค้อ
ตำบลสร้างค้อ เป็นตำบลหนึ่งในสี่ตำบลของอำเภอภูพาน จังหวัดสกลนคร มีจำนวนหมู่บ้านทั้งสิ้น 23 หมู่บ้าน พื้นที่ทั้งหมดอยู่ในความรับผิดชอบของเทศบาลตำบลสร้างค้อ

 ประวัติ 
เดิมมีชื่อหมู่บ้านว่า "บ้านงิ้วโป่ง" ต่อมาได้มีการสร้างบ่อน้ำบริเวณต้นหมากค้อ จึงเปลี่ยนชื่อบ้านเป็นบ้านสร้างค้อ เดิมบ้านสร้างค้อขึ้นกับอำเภอกุดบาก ต่อมาอำเภอภูพานแยกออกเป็นกิ่งอำเภอ แล้วยกฐานะขึ้นเป็น อำเภอภูพาน ตำบลสร้างค้อจึงเป็นตำบลหนึ่งในสี่ตำบลของอำเภอภูพาน และเทศบาลได้ประกาศขึ้นเมื่อ เมื่อวันที่ 6 กันยายน 2556

 ภูมิศาสตร์ 
ตัวเทศบาลตำบลห่างจากที่ว่าการอำเภอภูพานประมาณ 15 กิโลเมตร ห่างจากจังหวัดสกลนครประมาณ 50 กิโลเมตร มีเนื้อที่ประมาณ 180 ตารางกิโลเมตร หรือประมาณ 112,500 ไร่
 พื้นที่เขตอุทยานแห่งชาติภูพาน ประมาณ 37,000 ไร่ แบ่งเนื้อที่เป็น
 เขตป่าสงวนแห่งชาติประมาณ 35,000 ไร่ 
 เขต สปก. ประมาณ 40,000 ไร่ 
 เขต นส. 3. ก. ประมาณ 500 ไร่
 ไม่มีพื้นที่เป็นโฉนด 
มีอาณาเขตติดต่อกับตำบลข้างเคียง ดังนี้
 ทิศเหนือ ติดกับตำบลโคกภู อำเภอภูพาน จังหวัดสกลนคร
 ทิศตะวันออก ติดกับตำบลหลุบเลา อำเภอภูพาน จังหวัดสกลนคร
 ทิศใต้ ติดกับอำเภอเขาวง อำเภอนาคู และอำเภอสมเด็จ จังหวัดกาฬสินธุ์
 ทิศตะวันตก ติดกับอำเภอโคกภู และอำเภอภูพาน จังหวัดสกลนคร

ลักษณะภูมิประเทศของตำบลสร้างค้อ อยู่บนที่ราบสูงเทือกเขาภูพาน เป็นพื้นที่ที่ลาดเอียง และลาดชันไปตามภูเขา เหมาะสำหรับปลูกพืชสวน พืชไร่ ไม่เหมาะสำหรับการทำนา เนื่องจากดินไม่ค่อยอุ้มน้ำ เพราะใต้ดินเป็นชั้นหิน มีทรัพยากรธรรมชาติประเภทป่าไม้ ลำธาร สัตว์ป่า และเห็ดป่า เนื่องจากพื้นที่ส่วนใหญ่ร้อยละ 70 อยู่ในเขตอุทยานแห่งชาติภูพานและเขตป่าสงวนแห่งชาติ ภูมิอากาศของตำบลสร้างค้อ เนื่องจากอยู่บนภูเขา ฤดูร้อนจะไม่ร้อนมาก ฤดูฝนจะตกเป็นปกติตามฤดูกาล

 หมู่บ้าน 
ตำบลสร้างค้อแบ่งออกเป็น 23 หมู่บ้าน ได้แก่

 หมู่ที่ 1 บ้านสร้างค้อ
 หมู่ที่ 2 บ้านสร้างค้อ
 หมู่ที่ 3 บ้านต้อน
 หมู่ที่ 4 บ้านนายอ
 หมู่ที่ 5 บ้านสร้างแก้ว
 หมู่ที่ 6 บ้านนาคำกลาง
 หมู่ที่ 7 บ้านใหม่พัฒนา
 หมู่ที่ 8 บ้านโนนหัวช้าง
 หมู่ที่ 9 บ้านภูพานทอง
 หมู่ที่ 10 บ้านชมภูพาน
 หมู่ที่ 11 บ้านดอนแคน
 หมู่ที่ 12 บ้านสร้างค้อ
 หมู่ที่ 13 บ้านสะพานสาม
 หมู่ที่ 14 บ้านจัดสรร
 หมู่ที่ 15 บ้านเชียงแสนพัฒนา
 หมู่ที่ 16 บ้านชมภูพานเหนือ
 หมู่ที่ 17 บ้านไทรทอง
 หมู่ที่ 18 บ้านโนนสวนป่า
 หมู่ที่ 19 บ้านโนนสำราญ
 หมู่ที่ 20 บ้านโพธิ์ชัยพัฒนา
 หมู่ที่ 21 บ้านอุดมทรัพย์
 หมู่ที่ 22 บ้านชมภูพานกลาง
 หมู่ที่ 23 บ้านถ้ำศรีแก้ว
# โซยุซ เอ็มเอส-06
โซยุซ เอ็มเอส-06 เป็นโครงการอวกาศของโซยุซที่เปิดตัวขึ้นเมื่อวันที่ 13 กันยายน พ.ศ. 2560 โดยเป็นการส่งลูกเรือ 3 คนที่มาจากโครงการเอ็กแพรนชัน 53 เพื่อส่งขึ้นไปยังสถานีอวกาศนานาชาติ เอ็มเอส-06 เป็นโครงการอวกาศโซยุซครั้งที่ 135 มีผู้บัญชาการชาวรัสเซีย และวิศวกรชาวอเมริกา 2 คน ในเที่ยวบินนี้ เที่ยวบินนี้กลับมาบนโลกเมื่อวันที่ 28 กุมภาพันธ์ พ.ศ. 2561 โดยใช้เวลาอยู่ในวงโคจร 168 วัน

 ลูกเรือ 

 ขากลับ
# สวนสนามครบรอบการปฏิวัติเดือนตุลาคม ค.ศ. 1941
สวนสนามครบรอบการปฏิวัติเดือนตุลาคม ในวันที่ 7 พฤศจิกายน ค.ศ. 1941 เป็นขบวนสวนสนามครบรอบ 24 ปี การปฏิวัติเดือนตุลาคมใน ค.ศ. 1917 ซื่งเป็นที่โด่งดังมากที่สุดในระหว่างยุทธการที่มอสโก เลขาธิการคณะกรรมาธิการกลางพรรคคอมมิวนิสต์มวสหภาพ (บอลเชวิค) โจเซฟ สตาลิน กล่าวคำปราศรัยให้กับทหารในสวนสนามที่จัตุรัสแดงที่จะไปรบทันทีหลังจากพีธีสวนสนาม ทหารหลายคนในพีธีสวนสนามจะถูกสังหารในแนวหน้า ทุกปีในประเทศรัสเซียวันที่ 7 พฤศจิกายนเป็นวันหยุดเพื่อเป็นเกียรติแก่สวนสนามใน ค.ศ. 1941 เพื่อเป็นการฉลองการปฏิวัติเดือนตุลาคม โดยมาเป็นวันแห่งเกียรติยศทางทหาร
 อ้างอิง
# เวรียเมียเปร์วืยฮ์
เวรียเมียเปร์วืยฮ์  เป็นภาพยนตร์อิงประวัติศาสตร์แนวชีวิตจากประเทศรัสเซียเกี่ยวกับนักบินอวกาศ อะเลคเซย์ เลโอนอฟ บุคคลคนแรกของโลกที่เดินบนอวกาศ ซื่งเลโอนอฟยังได้ทำหน้าที่เป็นที่ปรึกษาให้กับภาพยนตร์เรื่องนี้ เวรียเมียเปร์วืยฮ์ กำกับโดย  Dmitriy Kiselev และ อำนวยการสร้างร่วมโดย Timur Bekmambetov และ Yevgeny Mironov ซึ่งต่อมาเขาได้รับบทนำ

เวรียเมียเปร์วืยฮ์ เข้าฉายในวันที่ 6 เมษายน พ.ศ. 2560Наше культурное будущее โดยได้รับเสียงชื่นชมอย่างกว้างขวางในรัสเซีย ภาพยนตร์ทำรายได้ 561 ล้านรูเบิลในรัสเซียจากทุนสร้าง 400 ล้านรูเบิล และถือว่าเป็นภาพยนตร์ที่ทำรายได้ทะลุบ็อกซ์ออฟฟิศПочему «Время первых» не стало первымРежиссёр фильма «Время первых» объяснил провал своей картины — «Life.ru»
 อ้างอิง 
 
 แหล่งข้อมูลอื่น
# กาตีโน
กาตีโน  เป็นเมืองทางตะวันตกของรัฐเกแบ็ก ประเทศแคนาดา เป็นเมืองที่ใหญ่เป็นอันดับสี่ในรัฐรองจากมอนทรีออล, เกแบ็ก และลาวาล ตั้งอยู่ทางตอนเหนือของแม่น้ำออตตาวา ตรงข้ามกับออตตาวา ทั้งสองเมืองนี้รวมกันเป็นที่ตั้งของเขตนครหลวงของแคนาดา ในปี 2016 กาตีโนมีประชากร 276,245 คน และในเขตนครหลวงมีประชากร 332,057 คน และในเขตออตตาวา-กาตีโน มีประชากร 1,323,783 คน
# คำสัตย์ปฏิญาณฮิตเลอร์
คำว่า คำสัตย์ปฏิญาณฮิตเลอร์ ("คำสัตย์ปฏิญาณท่านผู้นำ") มักถูกเรียกกันบ่อยในภาษาอังกฤษอย่างง่ายๆว่า คำสัตย์ปฏิญาณของทหารFor example, in Total War: Causes and Courses of the Second World War by Peter Calvocoressi and Guy Wint (Penguin and Pantheon, 1972), The Western Hemisphere, Part I, chapter 2, "From Versailles to the Soldiers' Oath: 1919-34" -หมายถึง คำสัตย์ปฏิญาณของความจงรักภักดีโดยเจ้าหน้าที่และทหารของกองทัพเยอรมันและข้าราชการพลเรือนของนาซีเยอรมนี ในช่วงระหว่างปี ค.ศ. 1934 ถึง ปี ค.ศ. 1945 ด้วยคำสัตย์ปฏิญาณว่าจะจงรักภักดีกับอดอล์ฟ ฮิตเลอร์โดยเฉพาะ แทนที่จะจงรักภักดีต่อรัฐธรรมนูญของประเทศ
# เขตซูมิโยชิ
เขตซูมิโยชิ  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 9.4 ตารางกิโลเมตร มีประชากร 153,361 คน (2018) เป็นเขตที่อยู่ใต้สุดของนครโอซากะ มีอาณาเขตติดกับเมืองซะไก

 แหล่งข้อมูลอื่น 
 
 เว็บไซต์ทางการ 

ซูมิโยชิ
# เจนจิรา จำเนียรศรี
ลลดา จำเนียรศรี ชื่อเล่น เจน เกิดเมื่อวันที่ 19 มิถุนายน พ.ศ. 2539 เป็นนักแสดงหญิงชาวไทย เริ่มเป็นที่รู้จักจากการแสดงภาพยนตร์เรื่อง ฝัน หวาน อาย จูบ ตอน ฝัน และ หลุดสี่หลุด ตอน ฮู อา กงเจนจิรา จำเนียรศรี ปัจจุบันเจนจิรากำลังศึกษาคณะศิลปกรรมศาสตร์ เอกการแสดง มหาวิทยาลัยศรีนครินทรวิโรฒ

 ผลงาน 

 ภาพยนตร์ 
ปี พ.ศ.เรื่องบทบาทพ.ศ. 2551ฝัน หวาน อาย จูบ ตอน "ฝัน"ต้นข้าวพ.ศ. 2554หลุดสี่หลุด ตอน "ฮู อา กง"แอร์พ.ศ. 2555เด็กสาว (Bloom)อ้อพ.ศ. 2556เกรียน ฟิคชั่นวันวัยแหกโค้ง! เกรียนฟิคชั่น'เจ๊มะเดี่ยว' ดัน เกรียน ฟิคชั่นก้อย

 ละคร/หนังสั้น 
ปี พ.ศ. เรื่องบทบาทพ.ศ. 2557เกรียนเฮ้าส์ เดอะซีรีส์ซีรีส์วัยรุ่นไม่ธรรมดา เกรียน เฮาส์ เอาใจแฟนคลับชาวจีน ดูเกรียนเฮาส์ย้อนหลังได้ที่เว็บไซต์ youkuก้อยพ.ศ. 2558TalkTalk Of The Town ตอน Pleaseจิ๊กกี๋

 รางวัล 
ปี พ.ศ.รางวัลสาขาผลผลงานที่เข้าชิงพ.ศ. 2556สุพรรณหงส์นักแสดงสมทบหญิงยอดเยี่ยมเสนอชื่อเข้าชิงเกรียน ฟิคชั่น

 ข้อมูลอ้างอิง 

 เพิ่มเติม 

 ลลดา จำเนียรศรีที่อินสตาแกรม
 ช่องยูทูบของเจนจิรา
 เว็บไซต์เฟสบุ๊คอย่างเป็นทางการ
# เขตนิชิโยโดงาวะ
เขตนิชิโยโดงาวะ  เป็นหนึ่งใน 24 เขตของนครโอซากะ จังหวัดโอซากะ ประเทศญี่ปุ่น มีพื้นที่ 14.22 ตารางกิโลเมตร มีประชากรประมาณ 95,427 คน (2022) เป็นเขตที่อยู่ตะวันตกเฉียงเหนือที่สุดของนครโอซากะ มีอาณาเขตติดต่อกับนครอามางาซากิในจังหวัดเฮียวโงะ

 เศรษฐกิจ 
เขตนิชิโยโดงาวะเป็นที่ตั้งของสำนักงานใหญ่บริษัทเอซากิกูลิโกะ"Annual Report 2010 (Year ended March 31,2010) ." Ezaki Glico. 40 (41/41). Retrieved on March 24, 2011. "Head Office 6-5, Utajima, 4-chome, 1,088 Nishiyodogawa-ku, 0saka 555-8502, Japan" และบริษัทไดฟูกุ"Corporate Profile." Daifuku. Retrieved on December 12, 2018.

thumb|สำนักงานใหญ่เอซากิกูลิโกะ

 บุคคลที่มีชื่อเสียง 
 ฮิโรยูกิ มิยาซาโกะ  - นักแสดงตลก และนักพากย์
# ฮาคา
ฮาคา 1 กันยายน 2565. (,) เป็นเมืองหลักของรัฐชีน ประเทศพม่า

ฮาคาตั้งอยู่ทางตะวันออกเฉียงเหนือของรัฐชีน มีพื้นที่รวม 32.4 ตารางกิโลเมตร (12.50 ตารางไมล์) อยู่เหนือระดับน้ำทะเลมากกว่า 1,800 เมตร (6,000 ฟุต) เมืองตั้งอยู่บนที่ราบสูงพื้นที่เล็ก ๆ แม้ว่าจะมีพื้นที่เล็ก แต่ก็เป็นเมืองใหญ่ที่สุดและยังเป็นเมืองหลักของรัฐ ที่ราบสูงแห่งนี้ยังมีขนาดใหญ่กว่าเมืองอื่น ๆ ในรัฐชีน มีการประเมินว่าเมืองฮาคามีพื้นที่พอที่จะขยับขยายได้อย่างเต็มที่ถึง 10 เท่าของพื้นที่ปัจจุบันของเมือง และเนื่องจากรัฐชีนค่อนข้างเป็นพื้นที่ภูเขา เมืองฮาคาจึงสร้างบนที่ลาดชันของภูเขาใหญ่ วางตัวเป็นตัวยู (U) มีถนนเพียงสายเดียวที่วิ่งกลางเมืองแห่งนี้โดยโค้งเป็นรูปตัวยู และเมืองทั้งเมืองก็สร้างรายล้อมถนนนี้ ยังมีถนนอีกเส้นที่วิ่งกลางเมืองเป็นระยะทางสั้น ๆ ตรงปลายของตัวยู ฮาคายังเป็นศูนย์กลางของรัฐชีนและเชื่อมกับเมืองทานตะลาน, พะล่าน, กั่นกอ และมะตูปีโดยทางรถบรรทุก
# เขตนากาเงียว
เขตนากาเงียว  เป็นหนึ่งใน 11 เขตการปกครองในนครเกียวโต จังหวัดเกียวโต ชื่อเขตนี้มีความหมายว่า "กลางกรุง" เป็นเขตศูนย์กลางของนครเกียวโต เป็นที่ตั้งของปราสาทนิโจและตลาดนิชิกิ ทุก ๆ เดือนกรกฎาคมจะมีการจัดเทศกาลกิองในเขตแห่งนี้

 แหล่งข้อมูลอื่น 
 
 
  

นากาเงียว
# เลิฟซัมวัน (เพลงลูคัส เกรแฮม)
เลิฟ ซัมวัน  เป็นเพลงจากวงดนตรีโซลป๊อปของเดนมาร์ก ลูคัส เกรแฮม ถูกปล่อยออกมาเมื่อวันที่ 7 กันยายน 2018 จากอัลบั้มที่สามของวงนี้ 3 (The Purple Album) เพลงนี้เขียนโดย James Alan, Stefan Forrest, Morten Ristorp, Lukas Forchhammer, Jaramye Daniels, Morten Pilegaard และ David Labrel เพลงนี้ได้ติดอันดับที่หนึ่งในชาร์ตของเดนมาร์ก
 รายชื่อเพลง 

 ชาร์ต 
 Chart (2018)    Peakposition มาเลเซีย (อาร์ไอเอ็ม)  นิวซีแลนด์ (เรเคิดด์มิวสิกเอ็นแซด)  สิงคโปร์ (อาร์ไอเอเอส)
# จังหวัดกาลีมันตันกลาง
กาลีมันตันกลาง หรือ กาลีมันตันเตองะฮ์  เป็นจังหวัดในประเทศอินโดนีเซีย เป็นหนึ่งในห้าจังหวัดที่ตั้งอยู่ในกาลีมันตันที่เป็นส่วนหนึ่งของเกาะบอร์เนียวในส่วนอินโดนีเซีย เมืองหลักของจังหวัดคือปาลังการายา และใน ค.ศ. 2010 มีประชากรมากกว่า 2.2 ล้านคน ขณะที่การประเมินอย่างเป็นทางการ (เดือนมกราคม 2014) มีประชากร 2,368,654 คน

อัตราการเจริญเติบโตของประชากรเกือบร้อยละ 3.0 ต่อปี ระหว่าง ค.ศ. 1990 ถึง 2000 เป็นหนึ่งในจังหวัดที่อัตราการเจริญเติบโตสูงสุดในอินโดนีเซีย ในทศวรรษต่อมาถึง ค.ศ. 2010 อัตราการเจริญเติบโตประชากรลดลงเหลือราวร้อยละ 1.8 แต่ก็ยังมากกว่าจังหวัดอื่นในภูมิภาคเดียวกัน จังหวัดกาลีมันตันกลางมีชาวดายักซึ่งเป็นชนเผ่าพื้นเมืองบนเกาะบอร์เนียวอาศัยอยู่มาก

 หน่วยการบริหาร 
พื้นที่จังหวัดกาลีมันตันกลางแบ่งออกเป็น 13 อำเภอหรือกาบูปาเต็น 1 นครหรือโกตา และ 136 ตำบลหรือเกอจามาตัน

อำเภอ

นคร
 ปาลังการายา (เมืองหลัก)
# เขตชิโมเงียว
เขตชิโมเงียว  เป็นหนึ่งใน 11 เขตการปกครองในนครเกียวโต จังหวัดเกียวโต เป็นที่ตั้งของสถานีรถไฟเกียวโต เกียวโตทาวเวอร์ และวัดนิชิฮงงัน

 แหล่งข้อมูลอื่น 
 
 
  

ชิโมเงียว
# ประวัติศาสตร์ของเม็กซิโก (ภาพจิตรกรรมฝาผนัง)
ประวัติศาสตร์ของเม็กซิโก  เป็นจิตรกรรมฝาผนังอยู่ที่บันไดของพระราชวังแห่งชาติในเม็กซิโกซิตี้ ถูกวาดขึ้นระหว่างปี 1929 และ 1935  โดย ดิเอโก ริเวร่า เรื่องของจิตรกรรมฝาผนังเป็นประวัติศาสตร์ของเม็กซิโกตั้งแต่สมัยโบราณจนถึงปัจจุบัน มีภาพการต่อสู้จำนวนมากของชาวเม็กซิกันกับสเปน, ฝรั่งเศส, และเผด็จการที่ควบคุมประเทศที่แตกต่างกันในประวัติศาสตร์ และถูกบูรณะในปี 2009 ในโอกาสของการจัดทำ Bicentenario de la Independencia de México และ Centenario de la Revolución Mexicana ในปี 2010El Universal, « "Historia de México" de Rivera, restaurada para bicentenario  », 15 juillet 2009.
# โซยุซ เอ็มเอส-05
โซยุซ เอ็มเอส-05 เป็นโครงการอวกาศของโซยุซที่เปิดตัวขึ้นเมื่อวันที่ 28 กรกฏาคม พ.ศ. 2560 โดยเป็นการส่งลูกเรือ 3 คนที่มาจากโครงการเอ็กแพรนชัน 52 เพื่อส่งขึ้นไปยังสถานีอวกาศนานาชาติ เอ็มเอส-05 เป็นโครงการอวกาศโซยุซครั้งที่ 134 มีผู้บัญชาการชาวรัสเซีย และวิศวกรชาวอเมริกา และอิตาลีในเที่ยวบินนี้ เที่ยวบินนี้กลับมาบนโลกเมื่อวันที่ 14 ธันวาคม พ.ศ. 2560 โดยใช้เวลาอยู่ในวงโคจร 139 วัน

 ลูกเรือ

 ขากลับ